รูปแบบที่พึงประสงค์ของงานบริการ สำนักหอสมุดกลาง มหาวิทยาลัยเอเชียอาคเนย์
The desirable Central Library services model of South East Asia University
ห้องสมุดสถาบันอุดมศึกษา -- การบริการ
การวิจัยครั้งนี้มีวัตถุประสงค์เพื่อศึกษาความต้องการของผู้ใช้บริการสำนักหอสมุดกลางมหาวิทยาลัยเอเชียอาคเนย์ ที่มีต่อรูปแบบที่พึงประสงค์ของงานบริการสำนักหอสมุดกลางมหาวิทยาลัยเอเชียอาคเนย์ และเพื่อเสนอรูปแบบที่พึงประสงค์ของงานบริการสำนักหอสมุดกลางมหาวิทยาลัยเอเชียอาคเนย์ต่อคณะกรรมการบริหารมหาวิทยาลัยเอเชียอาคเนย์ ประชากรและกลุ่มตัวอย่างที่เป็นผู้ใช้บริการสำนักหอสมุดกลาง ได้แก่ บุคลากรระดับอาจารย์ บุคลากรระดับเจ้าหน้าที่ นักศึกษาระดับปริญญาตรี และนักศึกษาระดับปริญญาโท เครื่องมือที่ใช้ในการวิจัยเป็นแบบสอบถาม วิเคราะห์ข้อมูลโดยหาค่าร้อยละ ค่าเฉลี่ย ค่าเบี่ยงเบนมาตรฐาน และค่าดัชนีความสอดคล้อง ผลการวิจัยพบว่า รูปแบบที่พึงประสงค์ของงานบริการสำนักหอสมุดกลาง มหาวิทยาลัยเอเชียอาคเนย์ ควรมีดังนี้ ด้านอาคารสถานที่ แสงสว่างภายในสำนักหอสมุดกลางเป็นไปอย่างพอเพียง อุณหภูมิภายในสำนักหอสมุดกลางเย็นสบายเหมาะกับการศึกษาค้นคว้า ตำแหน่งที่ตั้งเคาน์เตอร์บริการยืม-คืนหนังสือมีความเหมาะสม สภาพโต๊ะเก้าอี้และอุปกรณ์ต่างๆ ภายในห้องสมุดพร้อมที่จะให้บริการ สำนักหอสมุดกลางมีระบบความปลอดภัยที่เหมาะสมกับความต้องการ จำนวนโต๊ะเก้าอี้สำหรับนั่งอ่าน (ชั้น 3)จัดไว้บริการเพียงพอต่อความต้องการ ด้านทรัพยากรสารสนเทศ เนื้อหาหนังสือพิมพ์ที่มีอยู่ในห้องสมุดกลางตรงกับความต้องการ ด้านบริการ การให้บริการยืม – คืน หนังสือของสำนักหอสมุดกลาง มีความสะดวกและรวดเร็วตรงกับความต้องการ เวลาปิด-เปิด ในการให้บริการของสำนักหอสมุดกลางมีความเหมาะสมกับความต้องการ การให้บริการทำบัตรสมาชิกของสำนักหอสมุดกลางมีความสะดวกรวดเร็ว การให้บริการ (OPAC ) มีความรวดเร็วและใช้ง่าย การคิดอัตราค่าปรับกรณีส่งคืนหนังสือล่าช้าเกินกำหนดมีความเหมาะสม ด้านระบบและเทคโนโลยีสารสนเทศ ฐานข้อมูล OPAC ใช้ง่ายและรวดเร็วตรงกับความต้องการ ด้านบุคลากร บุคลากรมีบุคลิกภาพการแต่งกายสะอาดเรียบร้อย จำนวนบุคลากรเพียงพอกับการให้บริการแก่ผู้ใช้ บุคลากรมีความรู้ความสามารถด้านคอมพิวเตอร์ มีความรู้ความสามารถในการช่วยแนะนำ และค้นหาข้อมูลที่ตรงกับความต้องการ บุคลากรมีมนุษยสัมพันธ์ที่ดี บุคลากรมีกิริยามารยาทที่สภาพ ยิ้มแย้มแจ่มใส และเป็นมิตร บุคลากรมีความตรงต่อเวลาในการปฏิบัติหน้าที่ บุคลากรมีการใช้ถ้อยคำที่น่าฟัง และภาษาที่เข้าใจง่ายในการสื่อสารกับผู้มาใช้บริการตรงกับความต้องการ
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ฉวีวรรณ คูหาภินันทน์
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ศิลปศาสตรมหาบัณฑิต
บรรณารักษศาสตร์และสารสนเทศศาสตร์